Πανθρακικοί Αγώνες 1924

Οι Β΄ Πανθρακικοί Αγώνες 1924 ήταν αθλητικοί αγώνες που διεξήθησαν στην Ξάνθη από 28 ως 30 Ιουνίου 1924 με συμμετοχή αθλητών που προέρχονταν από πέντε αθλητικούς συλλόγους της Μακεδονίας-Θράκης. Σε αντίθεση με τους Α΄ Πανθρακικούς Αγώνες 1923 δεν είχαν ευρύτερο χαρακτήρα με συμμετοχή αθλητών από Αθήνα, Θεσσαλονίκη κ.α. Μετείχαν όμως αθλητές από στρατιωτικές μονάδες της περιοχής. Περιλάμβαναν αγωνίσματα στίβου ανδρών, εφήβων, αγώνα σε δημόσιο δρόμο και διελκυστίνδα. Με τη διεξαγωγή τους φάνηκε πως η διοργάνωση καθιερώνεται σε ετήσια βάση. Οι Πανθρακικοί Αγώνες 1925 έγιναν στην Κομοτηνή.

 Η διοργάνωση 

Την διοργάνωση των Β΄ Πανθρακικών αγώνων είχε αναλάβει ο παλαιός σύλλογος Γ.Σ. Ορφεύς Ξάνθης και πρόεδρος της οργανωτικής επιτροπής ήταν ο πρόεδρος του Ορφέα Αλέξανδρος Τουφερής, παλιός πρωταθλητής Ελλάδος και 2ος ολυμπιονίκης στο τριπλούν το 1896. Με τη συνδρομή των αρχών της πόλης ετοιμάστηκε στο γυμναστήριο, τα επίσημα εγκαίνια του οποίου έγιναν κατά την τελετή έναρξης των Πανθρακικών Αγώνων. Στους αγώνες προσκλήθηκαν όλα τα αθλητικά σωματεία από τη Θράκη και την ανατολική Μακεδονία. Συμετείχαν σύλλογοι από πέντε πόλεις: Ξάνθη, Κομοτηνή, Αλεξανδρούπολη, Σουφλί και Καβάλα, ενώ δεν έστειλαν αθλητές η Δράμα και οι Σέρρες. Μετείχαν επίσης στρατευμένοι αθλητές, έπειτα από άδεια του Γεν. Διοικητή Θράκης κ. Ευριπαίου που έθεσε τους αγώνες υπό την προστασία του.εφ. "Μακεδονία", 28/6/1924. Αξίζει να επισημανθεί η συμμετοχή με την ομάδα του Ορφέα και Πομάκων αθλητών από τη μουσουλμανική μειονότητα της πόλης, όπως του Χαΐμ Μπασματζιάν στις ρίψεις.

Η διοργάνωση είχε μεγάλη επιτυχία και την παρακολούθησε πλήθος κόσμου από την περιοχή αλλά και επισκέπτες από τις μετέχουσες πόλεις, για τη μετακίνηση των οποίων δρομολογήθηκε έκτακτη αμαξοστοιχία μεταξύ Κομοτηνής-Ξάνθης. Εντύπωση έκανε η παρουσία των Προσκόπων Σουφλίου που συνόδεψαν την ομάδα αθλητών της πόλης τους, η οποία παρέλασε επικεφαλής των αθλητών κατά την τελετή έναρξης. Η επιτυχία των αγώνων έδωσε την ιδέα να προετοιμαστεί η διεξαγωγή "Παμβαλκανικών Αθλητικών Αγώνων" στην Ξάνθη. Για το σκοπό αυτό ο πρόεδρος του Ορφέα Αλ. Τούφερης προώθησε τη δημιουργία ενός οργανωτικού φορέα υπό την επωνυμία "Ένωσις Αθλητικών Σωματείων Θράκης και Ανατολικής Μακεδονίας", στον οποίο εντάχθηκαν ομόφωνα τα μετέχοντα σωματεία.

Πολυνίκης των αγώνων αναδείχθηκε ο τοπικός σύλλογος Ορφέας Ξάνθης.

 Οι πολυνίκεις 
 Πολυνίκης αθλητής:
 Γ. Κουρμουλής (Ορφέας): 4 πρώτες νίκες (3 ατομικές και στη σκυταλοδρομία) και 1 δεύτερη.
 Πολυνίκης έφηβος αθλητής:
 Χαράλαμπος Οικονόμου (Ορφέας): 4 πρώτες νίκες και 1 δεύτερη (στη σκυταλοδρομία).
 Πολυνίκης σύλλογος:
 Ορφέας Ξάνθης: 12 πρώτες νίκες.

 Αποτελέσματα 
 Αγώνισμα Νικητής Σύλλογος - ΜονάδαΕπίδοση  Αγωνίσματα ανδρών100μΤσάντηςΟρφέας Ξάνθης12.3400μΝ. ΤσακίρηςΠροοδ. Σ. Σουφλίου66.0800μΚυρ. ΑθανασιάδηςΡοδόπη Κομοτηνής2.12.21.500μΓ. ΜολλόςΕρμής Αλεξανδρούπολης4.29.05.000μΑθ. ΓαζέμπαςΠροοδ. Σύλ. Σουφλίου18.10.0δρόμος 21 χλμΠόρτο Λάγος - ΞάνθηΑντ. ΑνδρόνικοςVII Mεραρχία2ώρ 31΄4Χ100μΟρφέας Ξάνθης52.94Χ400μΕρμής Αλεξανδρούπολης4.20.0ύψος Γ. Κουρμουλής Ορφέας Ξάνθης1,55μήκος Γ. Κουρμουλής Ορφέας Ξάνθης5,15τριπλούνΓ. Κουρμουλής Ορφέας Ξάνθης11,65επί κοντώΚλ. ΜιχαλόγλουΟρφέας Ξάνθης2,60ελλ. ακοντισμόςΚ. Κιουτσούκαλης  Ορφέας Ξάνθης41,70μδισκοβολίαΣτ. ΓαβριηλίδηςΕρμής Αλεξανδρούπολης29,07σφαιροβολίαΧαΐμ ΠαπαζιάνΟρφέας Ξάνθης9,81διελκυστίνδαΧΙΙ Μεραρχία Αγωνίσματα εφήβων80μΜιχ. ΚωνσταντινίδηςΠροοδ.Σύλ.Σουφλίου10.0μήκοςΧαράλαμπος Οικονόμου  Ορφέας Ξάνθης5,29ύψοςΧαράλαμπος Οικονόμου  Ορφέας Ξάνθης1,49τριπλούνΧαράλαμπος Οικονόμου  Ορφέας Ξάνθης11,00σφαίραΧαράλαμπος Οικονόμου  Ορφέας Ξάνθης9,57δισκοβολίαΑθ. ΖαφειριάδηςΕρμής Αλεξανδρούπολης33,70σκυταλοδρομίαΠροοδευτικός Σύλ. Σουφλίου

 Βαθμολογίες 
 Θέση Σύλλογος Νίκες(1η-2η-3η)Βαθμοί  Αθλητικοί σύλλογοι 1 Ορφέας Ξάνθης   12-8-6  58  2Ροδόπη Κομοτηνής 1-7-6 23 3Ερμής Αλεξανδρούπολης 4-2-4 20 4Προοδευτικός Σύλλογος Σουφλίου 4-2-2 18 5Καβάλα 0-0-0 0  Στρατιωτικές μονάδες 1 VII Μεραρχία  1-1-1  6 2 ΧΙΙ Μεραρχία  1-0-2  5

 Πηγές 
 "Αθλητική Επιθώρησις", Ιούνιος και Αύγουστος 1924. 
 Αναφορές 

Κατηγορία:Διοργανώσεις στίβου στην Ελλάδα
Κατηγορία:Στίβος το 1924
Κατηγορία:Θράκη (διαμέρισμα)